b"\n_START_ARTICLE_\nSanta Maria de Martorelles\n_START_SECTION_\nHist\xc3\xb2ria\n_START_PARAGRAPH_\nEncara que no es pot afirmar amb seguretat, els primers residents van tenir com a primera resid\xc3\xa8ncia fa 2.300 anys aproximadament el poblar ib\xc3\xa8ric, que estava envoltat de la gran muralla del Tur\xc3\xb3 d'en Guillam\xc3\xad, el qual est\xc3\xa0 situat a la Serralada de Marina. Els habitants de Martoriilis, patint per les seves vides van participar en la Segona Guerra P\xc3\xbanica aliant-se amb les legions romanes que havien desembarcat a Amp\xc3\xbaries per lluitar contra els Cartaginesos per l\xe2\x80\x99any 218 aC i van marxar directes cap a l\xe2\x80\x99Ebre a combatre\xe2\x80\x99ls. Aquesta aventura romana, finalment,va costar cara als Martoriilis, l\xe2\x80\x99any 195 aC, forces manades per Caton van ocupar els pobles que no es volien sotmetre, entre ells el Santa Maria de Martorelles, que va ser cremada i destru\xc3\xafda._NEWLINE_Despr\xc3\xa9s de la destrucci\xc3\xb3 del poblat, els primers documents que daten de l'exist\xc3\xa8ncia de Santa Maria de Martorelles, s\xc3\xb3n de l'any 992, que \xc3\xa9s esmentada com a Martorelles de Dalt._NEWLINE_El 1005, el poble ja va ser format al voltant de l'esgl\xc3\xa9sia parroquial, situada dins el terme del castell de Castellruf. L'esgl\xc3\xa9sia de Santa Maria de Martorelles ja es va documentar com a parr\xc3\xb2quia en aquesta \xc3\xa8poca. Tamb\xc3\xa9 hi ha not\xc3\xadcies d'una capella situada vora de Can Sunyer i dedicada a Sant Mart\xc3\xad, restaurada el segle XVIII i enderrocada cap al 1920.  _NEWLINE_El 1105, el bisbe de Barcelona Berenguer Bernat, va consagrar l'esgl\xc3\xa9sia parroquial del poble, la qual cosa signific\xc3\xa0 que l'anterior terme va ser renovat. M\xc3\xa9s tard, el 1161, el bisbe Guillem de Torroja d\xc3\xb3na la parr\xc3\xb2quia, amb els seus alous, b\xc3\xa9ns i la sagrera, a la Can\xc3\xb2nica de Barcelona._NEWLINE_Al Segle XVIII, el territori del municipi de Martorelles, els dos actuals municipis, va abra\xc3\xa7ar el mateix territori que la parr\xc3\xb2quia de Santa Maria de Martorelles, per\xc3\xb2 en augmentar cada cop m\xc3\xa9s la poblaci\xc3\xb3 de Martorelles de Baix s\xe2\x80\x99hi trasllada la capitalitat.  _NEWLINE_Segles m\xc3\xa9s tard, el 1927, Martorelles de Dalt es segrega de Martorelles de Baix i forma un municipi propi, recuperant el nom de Santa Maria de Martorelles, que \xc3\xa9s tamb\xc3\xa9 el de la parr\xc3\xb2quia.\n_START_SECTION_\nCastellruf\n_START_PARAGRAPH_\nA la Pla\xc3\xa7a Joan Matons es troba el Menhir de Castellruf._NEWLINE_El castell de Castellruf est\xc3\xa0 documentat ja l'any 1060. Est\xc3\xa0 al costat del poblat ib\xc3\xa8ric de Poblat Ib\xc3\xa8ric del Tur\xc3\xb3 de Castellruf, en la defensa de les valls que uneixen el Vall\xc3\xa8s i el Maresme. Actualment aquest castell est\xc3\xa0 totalment en ru\xc3\xafnes i completament cobert de vegetaci\xc3\xb3. Antigament tenia una plataforma elevada en la qual s'encenien fogueres de nit i fumarades espesses de dia: quan encenien la fumarada de dia volia dir que hi havia moros a la costa."